Kudo Heysuke

– Yaponiya həkimi və politoloqu. Doğum adı Kyukey olmuş, Qenrin təxəllüsündən istifadə etmişdir.

 Həyatı 
1734-cü ildə Kii hanının daymyosuna qulluq edən və Naqay klanına mənsub olan bir həkimin oğlu kimi doğulmuşdur. Senday hanının həkimi olan Kudo Coan tərəfindən övladlığa götürülmüşdür. Edo şəhərindəki stansiyasından Senday hanının həkimi kimi fəaliyyət göstərmişdir. Edoda Yaponiya və Çin klassiklərinin əsərlərini oxumuş, Naqasakidə Qərb elmlərini öyrənərək Avropa mədəniyyəti haqqında məlumatlanmışdır. Nankaku Hattori və Aoki Konyonun şagirdi olmuş, Katsuraqava Hoşu, Nakaqava Cunan və Maeno Ryotaku kimi şəxslərlə dostluq etmişdir. 1755-ci ildə Kudo klanının başçısı olmuşdur.

 Xarici əlaqələr 
Heysuke 1770-ci illərdə Naqasaki məmurları üçün yazdığı memorialda ticarət qaçaqmalçılığını azaltmaq və ticarəti optimallaşdırmaq üsulları haqqında yazmış, xarici ticarətin vacib olduğunu müdafiə etmişdir. 1773-cü ildə yazdığı traktatda Matsumae klanının Ezonun şərqində ruslarla gizli ticarət əlaqələrindən yararlandığını bildirmişdir.

Heysuke 1783-cü ildə şoqunluğa təqdim etdiyi "Akaezo fusetsu ko" () əsərində Ezonun koloniyalaşdırılmasını və Rusiyaya qarşı şimaldan müdafiə olunmağı müdafiə etmişdir. Bu əsər Yaponiyada Rusiya haqqında ilk ciddi tədqiqat iş hesab olunur. Heysuke ruslarının cənuba doğru gəlmələrinə səbəb kimi ticarəti göstərmiş, Yaponiyanın Rusiya ilə ticarət əlaqələrini quraraq əldə etdikləri gəlir ilə Ezonu inkişaf etdirə biləcəyini demişdir. O, əsərini xarici ticarət məsələrinə maraq göstərən bakufu nümayəndəsi Tanuma Okitsuquya təqdim etmişdir. Bakufu onun təklifini qəbul edərək Ezoya bir missiya göndərmişdir.

Heysuke Hokkaydonun inkişafı məsələsinin qabaqcılı hesab olunur. Onun milli müdafiə və şimal torpaqlarının inkişafı haqqında ideyaları Hayaşi Şihey və Honda Toşiaki kimi şəxslərə təsir etmişdir. Heysukenin qızı Tadano Makuzu rus evliliklərinə pərəstiş etməsi ilə tanınmışdır.

 İstinadlar 

 Ədəbiyyat 






Kateqoriya:Yaponiya həkimləri
Kateqoriya:Rusiya–Yaponiya münasibətlərinin tarixi
Kateqoriya:Edo dövrü şəxsləri
Kateqoriya:Hokkaydo tarixi